Σουβλάκια κοτόπουλου με κάρι
Σουβλάκια κοτόπουλου με άρωμα Ανατολής.
700 γρ. φιλέτο από στήθος κοτόπουλου, 1 κουτ. σούπας κάρι, 1 κοφτή κουτ. σούπας μαυροκούκι (μαυροσούσαμο) ή άσπρο σουσάμι, αλάτι, φρεσκοτριμμένο πιπέρι, 350 γρ. φρέσκα μανιτάρια, 2 φρέσκα κρεμμυδάκια, πλυμένα και ψιλοκομμένα, 1 κουτ. γλυκού ρίγανη ξερή, τριμμένη, λίγα φύλλα μαϊντανού, αλάτι, φρεσκοτριμμένο πιπέρι, 120 ml ελαιόλαδο, χυμός από 2 μέτρια λεμόνια, 1 κουτ. γλυκού μουστάρδα απαλή, 1/2 κουτ. γλυκού μέλι θυμαρίσιο, 2 - 3 στήμονες σαφράν
Χτυπάμε στο μούλτι όλα τα υλικά για το λαδολέμονο και το κρατάμε σε ένα μπολ.Προθερμαίνουμε το φούρνο στον αέρα στους 200° C.Κόβουμε τα φιλέτα του κοτόπουλου σε όσο το δυνατόν πιο ισομεγέθεις κύβους, τους βάζουμε σε ένα βαθύ μπολ, ρίχνουμε 3 κουταλιές της σούπας από το λαδολέμονο, το κάρι, το μαυροκούκι ή το σουσάμι, αλάτι, φρεσκοτριμμένο πιπέρι και ανακατεύουμε καλά.Στρώνουμε τα κομμάτια σε ένα λαδωμένο ταψί ή τα περνάμε σε καλαμάκια για σουβλάκι και τα ψήνουμε για 10 - 15 λεπτά περίπου.Παράλληλα, καθαρίζουμε τα μανιτάρια με βρεγμένη πετσέτα, για να απομακρύνουμε τα χώματα, και τα κόβουμε σε λεπτές φέτες.Τα βάζουμε σε ένα μπολ, προσθέτουμε τα υπόλοιπα υλικά για τη σαλάτα και 4 - 5 κουταλιές της σούπας από το λαδολέμονο και ανακατεύουμε.Μοιράζουμε το κοτόπουλο στα πιάτα και συνοδεύουμε με τη μανιταροσαλάτα.Περιχύνουμε με το υπόλοιπο λαδολέμονο και σερβίρουμε.
Κοτόπουλο